РЕШЕНИЕ НА КОМИСИЯТА
от 8 октомври 2007 година
за определяне на окончателните финансови помощи за държавите-членки за финансовата 2007 година, за определен брой хектари, с цел преструктуриране и конверсия на лозята по силата на Регламент (ЕО) № 1493/1999 на Съвета
(нотифицирано под номер C(2007) 4524)
(само текстовете на български, гръцки, испански, италиански, малтийски, немски, португалски, румънски, словашки, словенски, унгарски, френски и чешки език са автентични)
(2007/653/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 14, параграф 2 от него,
като има предвид, че:
(1)
Правилата за преструктурирането и конверсията на лозята са определени в Регламент (ЕО) № 1493/1999 и Регламент (ЕО) № 1227/2000 на Комисията от 31 май 2000 г. за установяване на подробни правила за прилагането на Регламент (ЕО) №1493/1999 на Съвета относно общата организация на пазара на вино по отношение на производствения потенциал (2).
(2)
Подробните правила относно финансовото планиране и участието във финансирането на системата за преструктуриране и конверсия, определени в Регламент (ЕО) № 1227/2000, постановяват, че позоваванията на дадена финансова година се отнасят до плащанията, действително извършени от държавите-членки между 16 октомври и 15 октомври на следващата година.
(3)
В съответствие с член 14, параграф 1 от Регламент (ЕО) № 1493/1999 всяка година Комисията предоставя на държавите-членки първоначално разпределяне на база обективни критерии, като взема предвид спецификата на ситуациите и нуждите, както и усилията, които следва да бъдат направени предвид целта на режима.
(4)
Комисията определи индикативни финансови помощи за пазарната 2006/2007 година в Решение 2006/701/ЕО на Комисията (3), а също и за България и Румъния с Решение 2007/381/ЕО на Комисията (4).
(5)
В съответствие с член 17, параграф 1 от Регламент (ЕО) № 1227/2000 начислените и изплатени от държавите-членки разходи са ограничени до сумата на индикативните им помощи. За финансовата 2007 г. това ограничение се прилага за Италия, чиито начислени и изплатени разходи надвишиха първоначалната помощ.
(6)
При прилагане на член 17, параграф 4 от Регламент (ЕО) № 1227/2000 се налага санкция, когато действителните разходи на хектар на държава-членка надвишават разходите, предвидени от първоначалното финансиране. Тази година санкцията е наложена на Малта за сумата от 16 690 EUR.
(7)
В съответствие с член 16, параграф 1, буква в) от Регламент (ЕО) № 1227/2000 държавите-членки могат да подадат последваща молба в рамките на текущата финансова година. Тази година така постъпиха Чешката република, Испания, Франция, Италия, Унгария, Австрия и Португалия. В съответствие с член 1, параграф 1 от Регламент (ЕО) № 922/2007 на Комисията от 1 август 2007 г. относно дерогация от Регламент (ЕО) № 1227/2000 по отношение на преходната разпоредба, засягаща предназначените за България и Румъния финансови средства с цел преструктуриране и конверсия (5), България и Румъния могат да отправят до Комисията последваща молба за финансиране на разходите през финансовата 2007 г., извън сумата, която е нотифицирана на Комисията, в съответствие с член 16, параграф 1, букви a) и б) от същия регламент, и в рамките на 90 % от финансовата помощ, която им е била отпусната в съответствие с Решение 2007/381/ЕО. България фактически представи такава молба пред Комисията.
(8)
В съответствие с член 17, параграф 3 от Регламент (ЕО) № 1227/2000 и член 1, параграф 2 от Регламент (ЕО) № 922/2007 последващите молби за финансиране, нотифицирани на Комисията от държавите-членки, с изключение на споменатите по-горе България и Румъния, се приемат пропорционално, като се използват средствата, останали след приспадане на сумата за всички държави-членки, от сумите, нотифицирани на Комисията в съответствие с член 16, параграф 1, букви a) и б) от Регламент (ЕО) № 1227/2000, и сумите, нотифицирани от България и Румъния в съответствие със споменатото по-горе разпореждане и с член 1, параграф 1 от Регламент (ЕО) № 922/2007, от общата сума, отпусната на държавите-членки. Това разпореждане се прилага за финансовата 2007 г. за Чешката република, Испания, Франция, Италия, Унгария, Австрия и Португалия.
(9)
Съобразно член 16, параграф 1, буква б) от Регламент (ЕО) № 1227/2000 държавите-членки подават до Комисията най-късно до 10 юли всяка година отчет за разходите по преструктурирането и конверсията, изплатени към 30 юни на текущата финансова година, както и свързаната с тях обща площ. Правилата в член 17, параграф 2 от посочения по-горе регламент предвиждат държавите-членки да изготвят отчета, предвиден в член 16, параграф 1, буква б), само при условие че сумата, която са отчели в съответствие с член 16, параграф 1, буква a), т.е. действително начислените разходи до 30 юни на текущата финансова година, възлизат на поне 75 % от сумата на индикативната помощ за съответната държава-членка. При положение че действително начислените разходи не достигат 75 % от нейните първоначални помощи, нотифицираните изплатени разходи от Германия не могат да бъдат приети,
ПРИЕ НАСТОЯЩОТО РЕШЕНИЕ:
Член 1
Окончателните финансови помощи за пазарната 2006/2007 година на съответните държави-членки за определен брой хектари относно преструктурирането и конверсията на лозята в съответствие с Регламент (ЕО) № 1493/1999 за периода на финансовата 2007 година фигурират в приложението към настоящото решение.
Член 2
Адресати на настоящото решение са: Република България, Чешката република, Федерална република Германия, Република Гърция, Кралство Испания, Френската република, Италианската република, Република Кипър, Великото херцогство Люксембург, Република Унгария, Република Малта, Република Австрия, Португалската република, Румъния, Република Словения и Словашката република.
Съставено в Брюксел на 8 октомври 2007 година.